stanford-oval/wikipedia huggingface dataset:
ספירולינה

| --- | --- |

 
 
אבקה של הספירולינה
ספירולינה היא אצה מיקרוסקופית חד-תאית השייכת למערכת הכחוליות (Cyanobacteria), המשמשת מקור תזונתי לבני אדם, לדגים ולחיות משק. ספירולינה עשירה בחלבונים, חומצות אמינו, ויטמינים ומינרלים רבים. הספירולינה גדלה הן במים מתוקים והן במים מלוחים. צורתה, המזכירה סליל היא שהקנתה לה את שמה. הספירולינה נפוצה באפריקה, אסיה ובמרכז אמריקה. בימינו מייצרים מהאצה תוספי מזון.
תיאור

ספירולינה שימשה כמקור מזון לאצטקים ולתרבויות אחרות במרכז אמריקה עד המאה ה-16, וזכתה לפרסום לאחר שנאס"א וסוכנות החלל האירופאית השתמשו בה כמזון עבור אסטרונאוטים בחלל בשנות ה-80. הספירולינה בעלת שרידות גבוהה, וסוגים מסוימים שלה שורדים גם אחרי שהתייבשו על סלעים שחומם מגיע עד 70 מעלות צלזיוס.
תהליך הפקת הספירולינה

תהליך ההפקה כולל קציר מוקדם של ספירולינה שמתחיל עם עלות השחר, במטרה להגיע לרמת חלבון מקסימלית. קיימים שני סוגי ייצור:
ייבוש ספירולינה באמצעות תנור Raw Food ייעודי, לאחר הייבוש נגרסת הספירולינה לפתיתים או נטחנת לאבקה.
ספירולינה קפואה – הקפאה ואריזה של ספירולינה טרייה.
ערכים תזונתיים

50%-70% חלבון מלא, המכיל את כל חומצות האמינו החיוניות.
ספירולינה מכילה ויטמינים רבים, כולל ויטמיני E ,C ,B3 ,B2 ,B1 ו-K.
מינרלים כגון סידן, ברזל, מגנזיום ואשלגן.
היסטוריה

בשנים 1964–1965 שהה הבוטנאי ז'אן לאונרד באזור אגם צ'אד עם משלחת מחקר בלגית, והגיע למסקנה כי עוגה בשם Dihe הנצרכת על ידי שבט מקומי עשויה מספירולינה, והחל לחקור את ההרכב הכימי של האצה. במקביל קיבל לאונרד הצעה מחברת Sosa-Texcoco בע"מ לחקור שגשוג מדאיג של אצות במתקן הייצור שלהם לנתרן הידרוקסידי ליד אגם טקסקוקו (Texcoco) במקסיקו. באגם זה קצרו האצטקים את הספירולינה שהייתה עבורם מקור מזון עד המאה ה-16. האצטקים יבשו ומכרו אותה בצורת עוגות Dihe.
בעקבות ההזמנה מחברת סוסה טוקסקוקו נערך מחקר מעמיק ראשון מסוגו על דרישות הצמיחה והפיזיולוגיה של הספירולינה. בעקבות זאת הוקם בתחילת שנות ה-70 מפעל הייצור הראשון של ספירולינה בקנה מידה גדול, המנוהל על ידי חברת Sosa Texcoco.
מחקרים

על פי המכונים הלאומיים לבריאות בארצות הברית, אין מספיק ראיות מדעיות להמליץ על תוספת ספירולינה לכל מצב אנושי, ויש צורך במחקרים נוספים כדי לברר האם צריכת ספירולינה מניבה יתרונות כלשהם. נטען גם כי הספירולינה מסייעת לשליטה בגלוקוז בקרב חולי סוכרת, אך רשות המזון האירופית דחתה את הטענות הללו בשנת 2013. ספירולינה נחקרת גם כתוסף תזונתי פוטנציאלי לילדים החולים ב-HIV[דרוש מקור].
ספירולינה בישראל

המפעל הראשון בארץ ישראל שגידל אצות ספירולינה בכמויות מסחריות היה מפעל האצות באילת של חברת כור. בראשיתו, יועד המפעל לייצור אצות דונליאלה, אך לאחר מספר שנות נסיון כושלות בגידול האצות, החל המפעל לגדל במקביל בברכות אצות ספירולינה. 
בשנים האחרונות[דרושה הבהרה] הפכה ישראל למעצמת גידול אצות מסוגים שונים, ביניהם גם ספירולינה המגודלת בחוות מתקדמות בנגב ובשרון. בגלל המחסור במים בישראל, פותחה צורת גידול מיוחדת בה צומחת האצה בתוך צינורות שקופים אנכיים ולא בברכות פתוחות. התוצרת נמכרת בישראל ומחוצה לה בצורת פתיתים, אבקה מיובשת, או טרייה בהקפאה. כמו כן מיוצרות מספירולינה טבליות תוספי מזון, המשולבות בחטיפי אנרגיה ובממתקים.[דרוש מקור]
הערות שוליים

↑  תהליך מצולם של ייצור Dihe (באנגלית)
| --- | --- |
בקרת זהויות :  NLI: 987007560212305171  BNE: XX531158  BnF: cb137430339 (data)  GND: 4375551-3  LCCN: sh85032122  NDL: 00571721  SUDOC: 059305843 
ספירולינה באגם
סינגפור סלינג

| --- | --- |

 נתונים
 מרכיבים:  ג'ין, מיץ ליים, אנגוסטורה ביטרס, דובדבן מסוכר, אננס, מיץ אננס, בנדיקטין, גרנדין, ליקר דובדבנים, קואנטרו, כוס הייבול 
 אופן ההכנה:  מעורבב בשייקר
 כוס:     פוקו גרנדה
 קישוט:  דובדבן
 
סינגפור סלינג (באנגלית: Singapore Sling) הוא קוקטייל המוכר רשמית על ידי איגוד הברמנים הבינלאומי המורכב מ: 40 מ"ל ג'ין, 20 מ"ל שרי הרינג, 5 מ"ל קואנטרו, 5 מ"ל בנדיקטין, 10 מ"ל גרנדין, 80 מ"ל מיץ אננס, 30 מ"ל מיץ לימון, דש אנגוסטורה ביטרס. את כל המרכיבים יש למזוג לשייקר עם קרח, לנער היטב ולמזוג לתוך כוס פוקו גרנדה ולקשט בדובדבן.
מקור הקוקטייל

הקוקטייל הומצא בשנת 1915 על ידי ברמן בשם נג'ים בון שעבד במלון רפל'ס בסינגפור.  להצלחתו תרם צבעו של הקוקטיל שאפשר לגבירות הקולוניאליות לשתות אותו בלי חשש שיחשבו שהן שותות אלכוהול.   לפי הערכות, נמכר המשקה בלונג באר במלון בכ 1000 יחידות בעלות של כ 30000 דולר בכל יום
אזכורים במדיה

בסרט "קוקטייל" בריאן פלניגן מדקלם שיר שכתב בו הוא מזכיר את קוקטייל הסינגפור סלינג.
הערות שוליים

↑  ההיסטוריה של הסינגפור סלינג, באתר מלון ראפלס סינגפור (באנגלית)
↑  נוצר להיראות כמיץ פירות מכיוון שגבירות קולוניאליות לא יכלו להיראות כשותות אלכוהול, באתר theindependent.sg, ‏2023-07-11 (באנגלית אמריקאית)
↑  פאורוש עומאר, משקה משנת 1915 מייצר 30000 דולר ליום למלון בסינגפור, באתר הינדוסטאן טיימס, ‏10 ביולי 2023 (באנגלית)
↑  Long Bar, מלונות ראפלס (באנגלית)
↑  הבר במלון הזה מרוויח כמעט 30 אלף דולר ביום - ממשקה אחד - וואלה אוכל, באתר וואלה, ‏2023-07-17
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
ערך זה הוא קצרמרבנושא משקאות. אתם מוזמנים לתרום לוויקיפדיה ו.
סקובי-דו (דמות)

| --- | --- |

 תוכנית טלוויזיה:  "סקובי דו"
 הופעה ראשונה:  הפרק "לילה כביר לאביר" (סקובי-דו, איפה אתה?; 1969)
 יוצרים:  ג'ו רובי קן ספירס איוואו טקמוטו
 דיבוב:  דון מסיק (1969–1996) פרנק ולקר (1979, 2002 – היום) האדלי קיי (1997) סקוט אינס (1998–2008, 2017–2020) ניל פאנינג (2002–2004)
 דיבוב בשפה העברית:  עמי מנדלמן (סקובי דו והאחים בו, סקובי-דו, לוני טונס: חוזרים לאקשן) שרון כהן (סקובי-דו 2: חופשי חופשי) שמחה ברבירו (מה חדש, סקובי-דו?) צביקה פורמן (סקובי-דו! מסתורין בע"מ, סקובי-דו קול, סקובי דו!)
 מידע
 שם אמיתי:  סקוברט-דו
 כינויים:  סקובי סקוב סקובי-דובי-דו
 תאריך לידה:  13 בספטמבר 1969 (יוליאני) 
 מקום לידה:  דו-וויל 
 גזע:  כלב דני ענק
 מין:  זכר
 מקצוע:  בלש
 מקום מגורים:  לוס אנג'לס 
 דמויות קשורות
 משפחה:  סקראפי-דו (אחיין)
 חברים:  שאגי רוג'רס פרד ג'ונס דפני בלייק ולמה דינקלי
 אויבים:  דיק דאסטרדלי, מאטלי, The Amazing Krudsky, Principal Deedle, Asa Shanks, Wanda Grubwort, Cerberus, Doctor Jonathan Jacobo, Scrappy-Doo 
 
סקובי-דו (באנגלית: Scooby-Doo) הוא כלב דני ענק בדיוני והפרוטגוניסט הראשי של הזיכיון המונפש האמריקאי בעל אותו השם, שנוצרה בשנת 1969 על ידי חברת ההנפשה האמריקאית "האנה-ברברה". סקובי-דו הוא בן-לוויתם של חבורת "מסתורין בע"מ", ובפרט של שאגי רוג'רס.
רקע

את דמותו של סקובי-דו יצרו התסריטאים ג'ו רובי וקן ספירס, במסגרת יצירת והפקת הסדרה "סקובי-דו, איפה אתה?", שנוצרה עבור "האנה-ברברה", כחלק מלוח השידורים לשנת 1969–1970 בשבת בבוקר של רשת CBS. במקור, דמותו של סקובי-דו נועדה למלא תפקיד של סיידקיק – כלב בשם "טו מאץ'", שגזעו השתנה בין דני ענק לכלב רועים בין שלבי ההפקה.
לאחר שהסדרה הוצגה לרשת תחת "מי מפחד?" בתחילת 1969, דמותו של טו מאץ' הפכה לכלב דני ענק ופחדן. בהמשך, שינה פרד סילברמן, ראש מחלקת התוכן של CBS את שמם של הכלב ושל הסדרה ישונו ל"סקובי-דו". סילברמן הצהיר שהוא המציא את השם מההברות "doo-be-doo-be-doo" מתוך שירו של פרנק סינטרה, "Strangers in the Night", אך במקור, המונח "סקובי-דו" שימש כבר קודם לכן כסלנג קוקני מתחרז למילה "רמז" (דבר שהתאים למאפייניה של הסדרה). בנוסף לכך, כבר הייתה קיימת דמות בשם "סקובי-דו" בסרט הטלוויזיה "Swingin' Together" משנת 1953, ושם זה אף הופיע בכותרת הסינגל "Feelin' So Good (S.K.O.O.B.Y.-D.O.O.)", שהופץ רק כמה חודשים קודם לכן, במהלך שנת 1968, על ידי להקת "הארצ'י'ז", להקה בדיונית מהסדרה "המופע של ארצ'י", שעל פיקוחה היה אמון סילברמן באופן אינטנסיבי במסגרת תפקידו.
עבור אישיותו של הכלב, רובי וספירס שאבו השראה מדמויות שגילם בוב הופ בקומדיות האימה שלו – פחדן המפגין תכונות של אומץ כאשר חבריו נמצאים בסכנה. דמותו של סקובי-דו מזוהה עם המדבב דון מסיק, שדיבב את דמותו בין השנים 1969–1996 ועם המדבב פרנק ולקר, שדיבב את דמותו בשנת 1979 ומשנת 2002 עד להווה.
פיתוח ויצירה > אישיות

לאורך הסדרה, מוצגת דמותו של סקובי בכלב דני ענק ייחודי המסוגל לדבר באנגלית רצוצה, שנוטה להחליף את האות "א" ב"ר". בעיבודים האחרונים שנעשו לזיכיון (במיוחד בסדרה "סקובי-דו! מסתורין בע"מ"), סקובי מסוגל לדבר במשפטים שלמים, אם כי הוא לקוי-דיבור חלקית. לאורך הופעותיו בזיכיון, סקובי מפגין באופן עקבי רמת אינטליגנציה זהה לשל חברי "מסתורין בע"מ", כמו כן כישרון לשלומיאליות.
כמו לשאר חברי "מסתורין בע"מ", גם לדמותו של סקובי נוצרו סיפורי רקע ומוצא שונים, רבות מהן סותרות אחת את השנייה, כמו הסדרה המקורית וסרטי הלייב אקשן, בהם שאגי וסקובי נפגשים לראשונה כבני נוער, הסותרים את הסדרה "גור בשם סקובי-דו", בה השניים מכירים זה את זה מינקות. ככלב בוגר, סקובי זוכה בדרך כלל ליחס של חיית מחמד וחבר קרוב מחברי "מסתורין בע"מ".
בנוסף, סקובי ושאגי חולקים מספר מאפיינים דומים, שהבולטים בהם הוא פחדנותם הרבה ורעבונם התמידי – שני מאפיינים באמצעותם פרד, דפנה ולמה, מצליחים לעודד אותם לרדוף אחר הנבלים המחופשים, בדרך כלל עם "חטיפי סקובי", מזון כלבים דמוי-ביסקוויט. עם זאת, נאמנותו והאומץ הטבעיים של סקובי מאלצים אותו לרוב לנקוט עמדה הרואית גם ללא עידוד. מאפיין נוסף של סקובי החוזר על עצמו לאורך הזיכיון הוא רגישותו הרבה לדגדוג.
לסקובי יש ליקוי בדיבורו, והוא נוטה לבטא את רוב המילים כאילו הן מתחילות באות "ר"; עם זאת, רוב הדמויות מסוגלות להבין אותו כמעט בצורה מושלמת. ברוב העיבודים שנעשו לזיכיון, סקובי שומר על משפטיו קצרים יחסית, בדרך כלל משתמש בהבעת ניחוש עבור כל דבר המבוטא ביותר משלוש או ארבע מילים. סימן ההיכר המזוהה ביותר עם דמותו של סקובי הוא יילול המשפט "סקובי-דובי-דו!" או "רובי-רובי-רו!" בסוף כל פרק או סרט. סקובי דובב על ידי דון מסיק במהלך הפקת הסרט "סקובי-דו בסיפור אלף לילה ולילה" בשנת 1994, ולאחר מכן מסיק הפסיק לעשן; הפסקת העישון שינתה את קולו ומנעה ממנו להשיג את אותו אפקט ווקאלי צרוד (למרות מאמציו של מסיק, הוא לקה בשבץ מוחי שסיים את הקריירה שלו בשנת 1996, ולאחר מכן מת בשנת 1997, לפני שהופקו סרטים נוספים בזיכיון). מסיק היה ידוע גם בדיבוב קולו של הכלב אסטרו בסדרה "משפחת סילוני". ליקויי הדיבור האופייניים של סקובי ואסטרו דומים כל כך עד שסימן ההיכר של אסטרו, "רו-רו!", מיוחס לסקובי באופן עממי ושגוי (כמו ב"רו-רו, ראגי!"); מבין שני הקולות, לזה של סקובי היה גוון עמוק וגרוני יותר מזה של אסטרו.
פיתוח ויצירה > מראה חיצוני ואנטומיה

לסקובי פרווה חומה מכף רגל ועד ראש עם מספר חברבורות שחורות בולטות בפלג גופו העליון ונראה שאין לו דפוס מסכה מלניסטית. לסקובי יש גם אגודלים מנוגדים והוא יכול להשתמש בכפותיו הקדמיות כידיים. בנוסף, סקובי לובש צווארון כחול בצורת יהלום עם "SD" (ראשי התיבות של שמו) ויש לו ארבע אצבעות על כל כפה. בניגוד לכלבים אחרים, לסקובי יש רק פד אחד על כל כפה מכפות רגליו (כך שהיה קל יותר להנפיש את דמותו).
לסקובי יש זנב ארוך מהרגיל, בו הוא יכול להשתמש על מנת להתנדנד או ללחוץ על כפתורים. גם ראשו וגם זנבו גמישים בצורה ניכרת מהרגיל ושימושיים כעזר לתקשורת או יצירת הסחת דעת.
האנימטור איוואו טקמוטו הסביר כי לפני שעיצב את הדמות, הוא דיבר תחילה עם מגדל כלבי דני ענק, שתיאר בפניו את המאפיינים הרצויים של כלב דני ענק מיוחס; ואז החליט לעצב את דמותו של סקובי-דו כבעל סנטר משופע, חברבורות, זנב ארוך, גב מגובנן ורגליים מקושתות – המאפיינים המנוגדים לחלוטין לאלו של דני ענק מיוחס, על מנת להדגיש את האירוניה.
על פי המגזין הרשמי שנלווה לקידום הסרט "סקובי-דו" משנת 2002, גילו של סקובי הוא שבע שנים.
הופעות בתרבות הפופולרית

סקובי-דו ושאגי הופיעו בהופעת קמע בסדרה "כוח הטיטאנים" בפרק "I See You". סקובי מופיע פעם נוספת בפרק הקרוסאובר "Cartoon Feud", יחד עם שאר חברי "מסתורין בע"מ".
סקובי-דו הופיע פעמיים בסדרה "ההרפתקאות של בילי ומנדי", כדמות שנמצאת ב"סדרה הלא נכונה" יחד עם שאר חברי "מסתורין בע"מ".
סקובי-דו הופיע בסדרה "ג'וני בראבו" בפרקים "Bravo Dooby-Doo" ו-"'Twas the Night" במהלך העונה הראשונה, בשתי הפעמים תחת דיבובו של האדלי קיי.
סקובי-דו ושאגי הופיעו בהופעת קמע בסרט "לוני טונס: חוזרים לאקשן", שם הם מתלוננים בפני מת'יו לילארד (שגילם את דמותו של שאגי) על הופעתו בסרט הלייב-אקשן הראשון של סקובי-דו, ומאיימים לרדוף אחריו אם יהרוס את סרט ההמשך.
סקובי-דו מופיע גם בפרק בודד במהלך הסדרה "דירת המצוירים", בדיבובו של ג'יימס ארנולד טיילור.
סקובי-דו מופיע בסדרה "רובוט צ'יקן", בפרק "Operation: Rich in Spirit", בדיבובו של דייב קולייר. שם הוא מופיע יחד עם שאר חברי "מסתורין בע"מ". שנרצחים על ידי ג'ייסון וורהיס מלבד ולמה. סקובי מופיע פעם נוספת בפרק "Ban on the Fun", המרפרר לטבח הספורטאים באולימפיאדת מינכן, שם את דמותו מדבב סת' גרין.
בפרק "Saturday Morning Fun Pit" (7ACV19), בסדרה "פיוצ'רמה", בנדר מתוכנת מחדש בטייק פארודי על סקובי-דו, וזוכה לשם "בנדי-בו".
סקובי-דו ושאגי מופיעים בפרק "Sbrina Unplugged" מתוך סדרת הלייב אקשן "סברינה המכשפה הצעירה".
סקובי-דו הוא דמות שניתן לשחק לצד שאגי במשחק הווידאו "Lego Dimensions". שם דמותו כוללת כריך גדול בשם "חטיף סקובי"; ואותו שב לדבב פרנק ולקר.
סקובי-דו מופיע בקצרה בסרט של דיסני משנת 1988, "אוליבר וחבורתו. במהלך השיר "Perfect Isn't Easy", הוא מופיע בתמונה בשחור-לבן בחזית הימנית של אוסף הדיוקנאות של ג'ורג'ט.
סקובי-דו מופיע גם בסרט "ספייס ג'אם: אגדה חדשה" משנת 2021; שם דמותו זהה לבת-דמותו מהסרט "סקובי דו!".
ביקורות

על התגובות החיוביות להן זכתה דמותו של סקובי-דו, אמר קייסי קאסם, מי שדיבב את דמותו של שאגי רוג'רס, כי סקובי הוא "כוכב הסדרה –ֿ השאקיל אוניל של הסדרה"; והסביר כי "אנשים אוהבים חיות יותר ממה שהם אוהבים אנשים. האם אני צודק או טועה? הם נותנים יותר אהבה לחיות המחמד שלהם ממה שהם נותנים לאנשים. סקובי הוא פגיע וחביב ולא אמיץ, ומאוד אוהב את הילדים שצופים. אבל כמו ילדים, הוא אוהב לחשוב שהוא אמיץ."
הערות שוליים

↑  Erickson, Hal (2005). Television Cartoon Shows: An Illustrated Encyclopedia, 1949 Through 2003 (2nd ed.). McFarland & Co. pp. 719–726. ISBN 978-1476665993.
1 2  Shostak, Stu (February 5, 2012). "Interview with Joe Ruby and Ken Spears". Stu's Show. Retrieved August 29, 2022.
↑  "Fred Silverman, TV executive came up with 'Scooby-Doo,' and championed 'All in the Family,' has died". Los Angeles Times. January 30, 2020.
↑  Scooby-Doo: Scooby History Cinema.com
↑  "10 sweet things you never knew about the Archies". Decades.
↑  Eury, Michael (August 8, 2018). "Back Issue #107". TwoMorrows Publishing – via Google Books.
↑  Scooby-Doo, Where Are You!: The Complete 1st and 2nd Seasons: "Scooby-Doo Facts" interior
↑  (2006). Interview with Iwao Takamoto. Eerie Mystery of Scooby-Doo and Dynomutt's History [documentary featurette from The Scooby-Doo/Dynomutt Hour: The Complete Series DVD bonus features]. New York, Los Angeles, CA: Warner Bros. Entertainment, Inc. Excerpt: "The Great Dane was supposed to be the biggest dog around ... and there was a woman [at the studio] who actually bred and reared Great Danes. So, she came over, and spent a solid hour describing all of the positive things that makes a prize-winning Great Dane. And I selected about five things, I think, and went in the opposite direction. For instance, a good, strong straight back, so I sloped his back. A strong chin, so I under-swung his chin ... and I think straight hind legs she mentioned. So I bowed them ..."
↑  "Scooby-Doo creator dies aged 81". BBC. January 9, 2007. Retrieved August 29, 2022.
↑  Sigesmund, B.J. "The Inside Dope." Newsweek. June 14, 2002. Available at Lexis-Nexis.
| --- | --- |
בקרת זהויות :  NLI: 987007293697505171  LCCN: nb2016010383  MusicBrainz: 1badc715-f5a9-4a8c-8ba1-232aea9c2a4a  VIAF: 103146461545427731543   WorldCat (עם VIAF): 103146461545427731543 
דמותו של סקובי-דו בסרט הלייב אקשן "סקובי-דו" (2002).
פרד ג'ונס (דמות בדיונית)

| --- | --- |

 תוכנית טלוויזיה:  "סקובי דו"
 הופעה ראשונה:  הפרק "לילה כביר לאביר" (סקובי-דו, איפה אתה?; 1969)
 יוצרים:  ג'ו רובי קן ספירס
 גילום הדמות:  פרדי פרינז ג'וניור (2002–2004) ראיין ורבה (צעיר; 2004) רובי אמל (2009–2010)
 דיבוב:  פרנק ולקר (1969–הווה) קארל סטיבן (צעיר; 1988–1991) כריס קוקס (2004) סקוט אינס (2014, 2020) זאק אפרון (2020) פירס גגנון (צעיר; 2020–2022)
 דיבוב בשפה העברית:  מוטי דיכנה (סקובי-דו) אורי אומנותי (סקובי-דו 2: חופשי חופשי) עידו מוסרי (מה חדש, סקובי-דו?) סער בדישי (סקובי-דו! מסתורין בע"מ, סקובי-דו קול, סקובי דו!)
 מידע
 שם אמיתי:  פרדריק/פרדוורד ג'ונס
 כינויים:  פרדי
 גיל:  17 שנה 
 תאריך לידה:  13 בספטמבר 1969 (יוליאני) 
 מין:  זכר
 מקצוע:  חוקר פרטי, תלמיד
 כלי רכב:  מכונת המסתורין 
 אזרחות:  ארצות הברית 
 מקום מגורים:  לוס אנג'לס 
 דמויות קשורות
 משפחה:  ראו קרובי משפחה
 חברים:  דפני בלייק (בת-זוג) ולמה דינקלי שאגי רוג'רס סקובי-דו
 אויבים:  דיק דאסטרדלי, Cerberus, מאטלי, סקראפי-דו, Asa Shanks 
 
פרד ג'ונס (באנגלית: Fred Jones) הוא דמות בדיונית בזיכיון ההנפשה האמריקאי "סקובי-דו", העוסקת בעלילותיהם של רביעיית בני נוער, וכלבם הדני הענק, סקובי-דו, הפותרים תעלומות.
דמותו של פרד מזוהה בעיקר עם המדבב פרנק ולקר, המדבב אותו מאז בכורת הסדרה "סקובי-דו, איפה אתה?" בשנת 1969, ועם שחקן הקולנוע פרדי פרינז ג'וניור, שגילם את הדמות בסרטי הלייב אקשן "סקובי-דו" (2002) ו"סקובי-דו 2: חופשי חופשי" (2004).
תיאור ואפיון

לאורך הופעותיו בזיכיון, דמותו של פרד מזוהה עם צבעי הכחול-לבן. בסדרה המקורית, פרד לובש עניבת אסקוט כתומה עם חולצה כחולה וסוודר לבן. בסרטי ההנפשה שהופצו ישירות ל-DVD במהלך שנות ה-90, פרד לובש בדרך כלל חולצה כחולה בהירה. בסדרה "מה חדש, סקובי-דו?" משנת 2002, תלבושתו של פרד עודכנה ועניבת האסקוט הכתומה הוחלפה בפס כחול על גבי הסוודר.
בנוסף, לאורך הזיכיון, פרד אחראי על בניית המלכודות עבור תפיסת הנבלים, והוא לוקח את הדומיננטיות בפתרון התעלומות. על אף שלרוב דמותו מוצגת כבעלת אופי נחמד וידידותית, פרד מראה לעיתים סימנים לשתלטניות ומכריח את שאגי וסקובי לקחת חלק בלכידת הנבל, זאת למרות מודעותו לפחדיהם וכושר שיפוטם הלקוי.
לפי הספיישל "סקובי-דו: מאחורי הקלעים", כינוי ילדותו של פרד היה "פיקל". בנוסף, פרד זכה לתואר "התלמיד הנאה ביותר" בבית ספרו, היה חלק מלהקה לפני שהתמסר לפתרון תעלומות, וניסיונו בחוגי הדרמה שלקח מסייעים לו להיכנס למוחם של הנבלים איתם מתמודדת הרביעייה. בנוסף, מוצגת שאיפתו של פרד להפוך לסופר מתח ומסתורין מפורסם.
בסדרה "גור בשם סקובי-דו", דמותו של פרד תוארה כפחות אינטליגנטית וכפתייה המאמינה בתאוריות קונספירציה מטורפות ואגדות. בנוסף, בכל פרק, פרד היה מאשים בפשע את הבריון השכונתי, רד הרינג Red Herring (משחק מילים על הביטוי "רד הרינג"; המשמש להטעיית הקורא או הצופה). בניגוד לכך, בסדרה "מה חדש, סקובי-דו?", לפרד תחומי עניין רבים כמו בניית מלכודות, אמנויות לחימה, היאבקות והרמת משקולות. בסדרה "סקובי-דו! מסתורין בע"מ", תחומי העניין שלו מוגבלים ל"בניית מלכודות ופתרון תעלומות", אם כי בשלב מתקדם הוא מתוודה על אהבתו לדפני.
פיתוח ויצירה

פרנק ולקר (בתמונה משנת 2020) דיבב את דמותו של פרד מאז תחילת הזיכיון בשנת 1969.
 את דמותו של פרד בסרטי הלייב אקשן גילם השחקן פרדי פרינז ג'וניור.
את דמותו של פרד ג'ונס יצרו ג'ו רובי וקן ספירס, ששאבו השראה מדמותו של דובי גיליס (בגילומו של דוויין היקמן) מהסיטקום האמריקאי "אהבותיו הרבות של דובי גיליס", ששודרה מסוף שנות ה-50 עד לתחילת שנות ה-60. אמנות קונספט מגרסה ראשונה של "סקובי-דו, איפה אתה?, שנקראה "מי מפחד?", כללה עיצובים מוקדמים של פרד שהציגו אותו כבעל שיער חום.
כשהפקת "סקובי-דו, איפה אתה?" החלה באביב 1969, דמותו של פרד נקראה במקור נקרא "רוני", ולאחר מכן שמו שונה על שם פרד סילברמן, שהיה אז ראש מחלקת התוכן ב-CBS וחבר מפתח בצוות הפיתוח של הסדרה. פרנק ולקר, קומיקאי ואימפרסיוניסט צעיר, התבקש על ידי הרשת לעבור אודישן לדיבוב דמותו של פרד, על אף שבמקור רצה להיבחן עבור דמותו של סקובי-דו (ובסופו של דבר זכה לדבב אותו אותו לאחר מותו של דון מסיק בשנת 1997) וכן לדמותו של שאגי (ואילו קייסי קאסם, שלוהק לדיבוב דמותו של שאגי, היה מעוניין להיבחן לדיבוב דמותו של פרד). ליהוקו של ולקר לדיבוב דמותו של פרד הוביל לתחילתה של קריירה ארוכה ופורייה בתחום הדיבוב.
פרד ג'ונס קיבל שני שמות פרטיים שונים. בסדרה "סקובי-דו! מסתורין בע"מ" ובסרט "סקובי-דו: חגים מקוללים", שמו הפרטי הוא פרדריק, ואילו בסרט "הרפתקאות סקובי-דו! המפה המסתורית", שמו הפרטי הוא פרדוורד. בסרט "אלוהה, סקובי-דו!", נחשף כי שמו האמצעי הוא הרמן.
בסבב שאלות ותשובות משנת 2012 בפורום "r/IAmA", חשף השחקן מת'יו לילארד כי גרסתו המקורית של הסרט "סקובי-דו" משנת 2002 הוציאה את דמותו של פרד מהארון כהומוסקסואל (מה שלכאורה מסביר את עניבת האסקוט שלו), וכי פרדי פרינז ג'וניור גילם אותו ככזה לאורך הסרט.
קרובי משפחה

במקביל לחוסר העקביות בשמו הפרטי של פרד, במהלך הזיכיון זהות הוריו נסתרת בין העיבודים השונים. בסדרה "סקובי-דו! מסתורין בע"מ", נחשף כי אביו של פרד וראש עיירת קולסוויל, פרד ג'ונס האב, לא היה למעשה אביו הביולוגי, אלא אדם שחטף אותו בילדותו וגידל אותו כבנו. בהמשך מופיעים הוריו הביולוגיים, בראד צ'ילס וג'ודי ריבס, זאת על אף שפרד ממשיך להשתמש בשם המשפחה "ג'ונס". בסיום הסדרה, כשהיקום מאותחל מחדש למציאות שבה פרד מעולם לא גודל על ידי פרד ג'ונס האב, אלא על ידי הוריו הביולוגיים, לא נאמר מה שם משפחתו האמיתי. בניגוד לכך, בסרט "סקובי-דו! פיראטים אהוי", שמם של הוריו הם סקיפ ופגי ג'ונס.
בנוסף להם, קרובי משפחה נוספים של פרד שהוצגו או הוזכרו במהלך הסדרה כוללים בין היתר את:
אדי ג'ונס – דודו של פרד מהסדרה "גור בשם סקובי-דו", בדיבובו של פרנק ולקר. המוציא לאור של הצהובון "המגזימן הלאומי".
הרוזן פון ג'ונס – דודו של פרד ומנהל מוזיאון, שגר בטירה ליד מפעל שמייצר ארונות קבורה מיוחדים.
דוד קארל – דודו של פרד, שמנהל חנות גבינות ליד אגם מישיגן בוויסקונסין.
דוד העובד בסוכנות החלל של חיל האוויר של ארצות הברית.
דוד שהוא נגן מצילה ראשון בלהקת חיל הנחתים של ארצות הברית.
ארלין וילקוקס – בת דודתו של פרד, המתגוררת בסיילם, מסצ'וסטס, שמואשמת בהיותה אחוזת דיבוק על ידי אמם הקדמונית שנשרפה על המוקד באשמת כישוף.
ג'ד ג'ונס – בן דודו של פרד, העובד עבור חברת "מונסטר, פיר אנד מג'יק".